Samstarf stjórnvalda og aðila vinnumarkaðarins Samstarf stjórnvalda og aðila vinnumarkaðarins Frá árslokum 2017 hafa stjórnvöld og aðilar vinnumarkaðarins haldið fundi um ýmis efni er snúa að samskiptum aðila vinnumarkaðarins og stjórnvalda . Forsvarsfólk heildarsamtaka á vinnumarkaði hefur sótt fundina en jafnframt forsvarsfólk Sambands íslenskra sveitarfélaga og ríkisstjórnarinnar , þ.e forsætisráðherra , fjármála - og efnahagsráðherra og samgöngu - og sveitarstjórnarráðherra . Ríkissáttasemjari hefur sótt fundina og aðrir ráðherrar eftir þörfum . Á fundunum hafa ýmis mál verið til umræðu , til að mynda launaákvarðanir kjörinna fulltrúa , nýting launatölfræði og útvíkkun Þjóðhagsráðs , svo eitthvað sé nefnt . Endurskoðað samkomulag um hlutverk og umgjörð Þjóðhagsráðs var undirritað í Ráðherrabústaðnum þann 18. júní 2019 . Markmið Þjóðhagsráðs er að styrkja samhæfingu hagstjórnar og ákvarðana á vinnumarkaði með hliðsjón af efnahagslegum og félagslegum stöðugleika og áhrifum á loftslagsmál . Þjóðhagsráð skal ræða samhengi opinberra fjármála , peningastefnu og kjaramála í tengslum við helstu viðfangsefni hagstjórnar hverju sinni . Í Þjóðhagsráði eiga sæti formenn stjórnmálaflokka sem sitja í ríkisstjórn hverju sinni en ætíð forsætisráðherra og fjármála - og efnahagsráðherra ásamt forystufólki Alþýðusambands Íslands , Bandalags háskólamanna , BSRB , Kennarasambands Íslands , Samtaka atvinnulífsins , Sambands íslenskra sveitarfélaga og Seðlabanka Íslands . Nefnd um umbætur á úrvinnslu og nýtingu launatölfræðiupplýsinga Eitt þeirra verkefna sem hrint var úr vör á samráðsfundum stjórnvalda og aðila vinnumarkaðarins var skipun nefndar um umbætur á úrvinnslu og nýtingu launatölfræðiupplýsinga . Nefndinni var falið það verkefni að skoða aðferðafræði um launatölfræði á Íslandi , alþjóðlega launatölfræði og alþjóðlegar skuldbindingar Íslands , þarfir vinnumarkaðarins á þessu sviði og hugmyndir um stofnun launatölfræðinefndar að erlendri fyrirmynd . Nefndin lauk störfum í lok árs 2018 . Tillögur hennar voru meðal annars stofnun Kjaratölfræðinefndar að norskri fyrirmynd . Fyrsti fundur nefndarinnar var haldinn 19. desember 2019 .